ناگ حمادی

ناگ حمادی  بالائی مصر کا ایک شہر جو محافظہ قنا میں دریائے نیل کے مغربی کنارے پر آباد ہے۔ اس شہر سے تقریباً 80 کلومیٹر دور اقصر واقع ہے۔ سنہ 2007ء کی مردم شماری کے مطابق اس شہر کی آبادی تقریباً 43 ہزار نفوس پر مشتمل ہے۔ یہاں کی خاص پیداوار شکر اور ایلومینیم ہیں۔

 بانی 
اس شہر کا بانی محمود پاشا حمادی ہے جو سوہاج، مصر کے حمادی خاندان کا فرد تھا۔ اسی کے نام پر اس شہر کا نام ناگ حمادی رکھا گیا۔ محمود پاشا سوہاج کا بہت بڑا زمیندار تھا اور 1882ء کے برطانوی تسلط کی سخت مخالفت کی وجہ سے خاصا مشہور ہوا۔

 ناگ حمادی لائبریری 

سنہ 1945ء میں ناگ حمادی سے تقریباً 5 کلومیٹر دود مغربی سمت میں قدیم مخطوطات کا ایک کتب خانہ دریافت ہوا جو دوسری صدی عیسوی کے غناسطی متون پر مشتمل ہے۔ یہ کتب خانہ جبل طارف پر واقع ہے۔

 قتل عام 
نیز جنوری 2010ء میں یہاں قتل عام بھی ہوا جس میں آٹھ قبطی مسیحیوں کو تین آدمیوں نے قتل کیا۔"Egypt's anxious Copts 'await next catastrophe (25 جنوری 2010ء) بی بی سی نیوز کل انیس قبطی مسیحیوں پر حملہ کیا گیا تھا۔

 حوالہ جات 

زمرہ:محافظہ قنا کے آباد مقامات
زمرہ:مصر کے شہر
زمرہ:مصر کے آباد مقامات
زمرہ:آثار قدیمہ مصر
زمرہ:مصر میں مسیحیت کی تاریخ
زمرہ:پاپیریات
زمرہ:دریائے نیل پر آباد مقامات
زمرہ:مسیحی ادب